En andelsforening er et bofællesskab. Vi ejer og driver et hus i fællesskab. Det betyder, at du er med til at bære et fælles ansvar for husets vedligeholdelse, økonomi, boligafgift, bæredygtighed og sociale liv mv. Som andelshaver ejer du derfor i princippet en lille del af samtlige lejligheder, lofter, kældre og gårdanlæg i Vanløsegaard. Du ejer brugsretten til din lejlighed, men ikke selve lejligheden – som hvis det havde været en ejerlejlighed. Når du som andelshaver laver forbedringer i den lejlighed, som du ejer brugsretten over, så ejer du naturligvis disse forbedringer og kan sælge forbedringerne, sammen med brugsretten.
Fællesskab om gode boligfaciliteter og selvbestemmelse er væsentlige værdier bag andelstanken. I Vanløsegaard vægter vi også disse værdier højt:
Alle skal have økonomisk mulighed for at bo i en del af København
Flere generationer skal kunne bo under samme tag
I fællesskab kan vi udvikle en delekultur, grønne løsninger og fælles goder
Vi er et rummeligt fællesskab, der respekter forskellighed og folks behov for privatliv.